**Ngohe Aromatawai: Ka tata a runga, ka roa a raro**

**Paerewa Paetae Ngā Mahi a te Rēhia 91850:** Te tātari i ngā tikanga toi taketake o ngā mahi a te rēhia

**Aronga:** Ngā Mahi a te Rēhia 3.1A v1

**Whiwhinga:** 4

**Te Horopaki**

Ko tāu nā mahi he whakarite whakaaturanga e tātari ana i ngā tikanga i mua mai, i muri mai hoki o te tū ki te papa tū waewae o haka.

Māu tētahi wheako, tētahi whakataetae, tētahi tū ki te atamira e kōwhiri hei tātari, hei kaupapa kōrero māu.

Ka aromatawaingia tāu whakatau whakaaro mō ngā āhuatanga o roto, o waho hoki e pā mai, e whakarerekē mai ai pea i ngā tikanga toi taketake e hāngai ana ki te tū ki te atamira.

**Hei Mahi**

Whakatakoto kōrero mō ngā whāinga matua ka hua mai i a koe e whakarite ana mō tētahi whakataetae.

Whakarite ana ngā aupēhitanga e whakauaua ai ngā whāinga matua mō te tū ki te whakataetae. Me whai whakaaro ki te kaihaka, te kaiako, te whānau hoki.

Whakataki kōrero e whakaatu ana i te uaua, i te ngāwari rānei, o ngā mahi whai muri i te tū ki te atamira.

Hoatu rautaki e whakangāwari ai i ēnei taumahatanga.

Hopu ēnei mahi ki tētahi kōpaki, ki te hopu reo, ki te kāmera rānei hei taunaki i ō mahi katoa.

**Taunakitanga: Ngā Mahi a te Rēhia 91850 Ka tata a runga, ka roa a raro**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| Ka whakamārama i ngā tikanga toi taketake o ngā mahi a te rēhia me te pūtakenga mai o aua tikanga.Ka whakatau whakaaro mō te āhua o ngā tikanga toi taketake o āianei, o anamata hoki, ka taunaki ai.*Hei tauira:**Kua whakamārama, kua whakawhānui whakaaro ki ngā tikanga toi o ngā mahi a te rēhia.**Kua whakamōhio mai i te pūtaketanga mai o te tikanga mahi toi me te take he aha i ahu mai ai aua tikanga.* | Ka whakatau whakaaro mō te āhua o ngā tikanga toi taketake o ngā mahi a te rēhia o āianei, o anamata hoki, mā te whakatauira me te whakataurite ki tikanga kē atu.*Hei tauira:**Kua whakamārama mai i tētahi tikanga o ngā āhuatanga matua i roto i ngā mahi a te rēhia, kua whakatauritehia, kua whakawhānui whakaaro hoki i tēnei tikanga kia kite i ngā rerekētanga ki toi kē, ahurea kē rānei.**Kua whakatau rautaki e whakangāwari ai i te hanga mahi, te whakaputa mahi ki roto i ngā mahi a te rēhia kia tiaki ai i ngā tikanga toi.*  | Ka tino mātau te whakatau whakaaro mō ngā āhuatanga o roto, o waho hoki e whakarerekē ai pea i te āhua ngā tikanga toi taketake o ngā mahi a te rēhia o anamata mā te whakatauira me te whakataurite.*Hei tauira:**Kua tātari i ngā wheako o tētahi tū, kua wetewete i ngā piki me ngā heke o taua tū.* *Kua tino mātau ngā mahi o roto, o waho hoki, ā, kua whakawhānui whakaaro hei whakarerekē i aua tikanga, kia whakawhanake ai i taua tikanga toi taketake.**Kua arotakengia ngā tikanga, kua whakataurite, kua whakatauira hoki i ngā mahi ki toi kē, ki ahurea kē. Kua whakamārama mai i ngā nuka e whakawhanake ai i ngā tikanga toi taketake kia pai ake mō muri.*  |